ข้อบัญญัติองค์การบริหารส่วนตำบลท่าฉางเรื่องกิจการที่เป็นอันตรายต่อสุขภาพพ.ศ. ๒๕๕๙ โดยที่เป็นการสมควรตราข้อบัญญัติองค์การบริหารส่วนตำบลท่าฉางว่าด้วยกิจการที่เป็นอันตรายต่อสุขภาพอาศัยอำนาจตามความในมาตรา ๗๑แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และที่แก้ไขเพิ่มเติมประกอบมาตรา๓๒ มาตรา ๕๔ มาตรา ๕๕ มาตรา ๕๘ มาตรา ๖๓ และมาตรา ๖๕ แห่งพระราชบัญญัติการสาธารณสุขพ.ศ. ๒๕๓๕ องค์การบริหารส่วนตำบลท่าฉางโดยความเห็นชอบของสภาองค์การบริหารส่วนตำบลท่าฉางและนายอำเภอท่าฉางจึงตราข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลท่าฉาง เรื่อง กิจการที่เป็นอันตรายต่อสุขภาพพ.ศ. ๒๕๕๙ข้อ ๒[๑] ข้อบัญญัตินี้ให้ใช้บังคับในเขตองค์การบริหารส่วนตำบลท่าฉางตั้งแต่วันถัดจากวันประกาศในราชกิจจานุเบกษาข้อ ๓ บรรดาข้อบัญญัติประกาศ ระเบียบ หรือคำสั่งอื่นใดในส่วนที่ได้ตราไว้แล้วในข้อบัญญัตินี้หรือซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทนข้อ ๔ ในข้อบัญญัตินี้ผู้ดำเนินกิจการ หมายความว่าผู้เป็นเจ้าของหรือบุคคลที่เรียกชื่ออย่างอื่นซึ่งรับผิดชอบดำเนินการสถานประกอบกิจการนั้นคนงาน หมายความว่า ผู้ปฏิบัติงานในสถานประกอบกิจการมลพิษทางเสียง หมายความว่าสภาวะของเสียงอันเกิดจากการประกอบกิจการของสถานประกอบกิจการที่ทำให้มีผลกระทบหรืออาจมีผลกระทบต่อสุขภาพอนามัยของสาธารณชนมลพิษความสั่นสะเทือน หมายความว่าสภาวะของความสั่นสะเทือนอันเกิดจาก การประกอบกิจการของสถานประกอบกิจการที่ทำให้มีผลกระทบหรืออาจมีผลกระทบต่อสุขภาพอนามัยของสาธารณชนมลพิษทางอากาศ หมายความว่าสภาวะของอากาศอันเกิดจากการประกอบกิจการของสถานประกอบกิจการที่ทำให้มีผลกระทบหรืออาจมีผลกระทบต่อสุขภาพอนามัยของสาธารณชนมลพิษทางน้ำ หมายความว่า สภาวะของน้ำทิ้งอันเกิดจากการประกอบกิจการของสถานประกอบกิจการที่ทำให้มีผลกระทบหรืออาจมีผลกระทบต่อสุขภาพอนามัยของสาธารณชนอาคาร หมายความว่า ตึก บ้านเรือน โรง ร้าน แพ คลังสินค้า สำนักงาน หรือสิ่งที่สร้างขึ้นอย่างอื่นซึ่งบุคคลอาจเข้าอยู่หรือเข้าใช้สอยได้เจ้าพนักงานท้องถิ่น หมายความว่านายกองค์การบริหารส่วนตำบลท่าฉางเจ้าพนักงานสาธารณสุข หมายความว่าเจ้าพนักงานซึ่งได้รับการแต่งตั้งจากรัฐมนตรีว่าการกระทรวงสาธารณสุขให้ปฏิบัติการตามพระราชบัญญัติการสาธารณสุข พ.ศ.๒๕๓๕ข้อ ๕ ให้กิจการประเภทต่างๆ ดังต่อไปนี้เป็นกิจการที่ต้องมีการควบคุมภายในเขตองค์การบริหารส่วนตำบลท่าฉาง๕.๑ กิจการที่เกี่ยวกับการเลี้ยงสัตว์(๑) การเลี้ยงสัตว์บก สัตว์ปีก สัตว์น้ำสัตว์เลื้อยคลานหรือแมลง(๒) การเลี้ยงสัตว์เพื่อรีดเอานม(๓) การประกอบกิจการเลี้ยงสัตว์ รวบรวมสัตว์หรือธุรกิจอื่นใดอันมีลักษณะทำนองเดียวกันเพื่อประชาชนเข้าชมหรือประโยชน์ของกิจการนั้น ทั้งนี้ จะมีการเรียกเก็บค่าดูหรือค่าบริการไม่ว่าทางตรงหรือทางอ้อมหรือไม่ก็ตาม๕.๒ กิจการเกี่ยวกับสัตว์และผลิตภัณฑ์(๑) การฆ่าสัตว์ ยกเว้นในสถานที่ประกอบอาหาร การเร่ขายการขายในตลาด และการฆ่าสัตว์เพื่อบริโภคในครัวเรือน(๒) การฟอกหนังสัตว์ ขนสัตว์ การสะสมหนังสัตว์ขนสัตว์ที่ยังมิได้ฟอก(๓) การสะสมเขาสัตว์ เอ็นสัตว์ ไขสัตว์(๔) การเคี่ยวหนังสัตว์ เอ็นสัตว์ ไขสัตว์(๕) การต้ม การตาก การเผาเปลือกหอย เปลือกปู เปลือกกุ้งยกเว้นในสถานที่ จำหน่ายอาหาร การเร่ขาย การขายในตลาด(๖)การผลิตเครื่องใช้หรือผลิตภัณฑ์อื่น ๆ จากเปลือกหอย กระดูกสัตว์ เขาสัตว์ หนังสัตว์ ขนสัตว์ หรือส่วนอื่นของสัตว์(๗) การผลิต การโม่ การบด การผสมการบรรจุ การสะสม หรือการกระทำอื่นใด ต่อสัตว์หรือพืชหรือส่วนหนึ่งส่วนของพืชและสัตว์เพื่อเป็นอาหาร(๘) การสะสมหรือการล้างครั่ง๕.๓ กิจการเกี่ยวกับอาหาร เครื่องดื่ม(๑) การผลิตเนย เนยเทียม(๒) การผลิตกะปิ น้ำพริกแกง น้ำพริกเผา น้ำปลา น้ำเคยน้ำบูดู ไตปลา เต้าเจี้ยว ซีอิ๊ว หอยดอง หรือซอสปรุงรสอื่น ๆ ยกเว้นการผลิตเพื่อการบริโภคในครัวเรือน(๓) การผลิต การหมัก การสะสมปลาร้า ปลาเจ่า กุ้งเจ่ายกเว้นการผลิตเพื่อการบริโภคในครัวเรือน(๔) การตากเนื้อสัตว์ การผลิตเนื้อสัตว์เค็มการเคี่ยวมันกุ้ง ยกเว้นการผลิต เพื่อการบริโภคในครัวเรือน(๕) การนึ่ง การต้ม การเคี่ยว การตากหรือวิธีอื่นใดในการผลิตอาหารจากสัตว์พืช ยกเว้นในสถานที่จำหน่ายอาหาร การเร่ขายการขายในตลาด การผลิตเพื่อการบริโภคในครัวเรือน(๖) การเคี่ยวน้ำมันหมู การผลิตกุนเชียง หมูยอ ไส้กรอกหมูตั้ง ยกเว้นในสถานที่จำหน่ายอาหาร การเร่ขาย การขายในตลาด และการผลิตเพื่อการบริโภคในครัวเรือน(๗) การผลิตเส้นหมี่ ขนมจีน ก๋วยเตี๋ยว เต้าฮวยเต้าหู้ วุ้นเส้น เกี้ยมอี๋(๘) การผลิตแบะแซ(๙) การผลิตอาหารกระป๋อง ขวดภาชนะอื่นใด(๑๐) การประกอบกิจการทำขนมปังสด ขนมปังแห้ง จันอับขนมเปี๊ยะ(๑๑) การแกะ การล้างสัตว์น้ำ ที่ไม่ใช่ส่วนหนึ่งของกิจการห้องเย็นยกเว้นการผลิตเพื่อการบริโภคในครัวเรือน(๑๒) การผลิตน้ำอัดลม น้ำหวาน โซดา น้ำถั่วเหลืองเครื่องดื่มชนิดต่าง ๆ บรรจุกระป๋อง ขวดหรือภาชนะอื่นใดยกเว้นเพื่อการบริโภคในครัวเรือน(๑๓) การผลิต การบรรจุน้ำตาล(๑๔) การผลิต ผลิตภัณฑ์จากน้ำนมวัว(๑๕) การผลิต การแบ่งบรรจุเอทิลแอลกอฮอล์ สุรา เบียร์น้ำส้มสายชู(๑๖) การคั่วกาแฟ(๑๗) การผลิตลูกชิ้นด้วยเครื่องจักร(๑๘) การผลิตผงชูรส(๑๙) การผลิตน้ำกลั่น น้ำบริโภค(๒๐) การหมัก การตาก การดองผัก ผลไม้ หรือพืชอย่างอื่นยกเว้นการผลิต เพื่อการบริโภคในครัวเรือน(๒๑) การผลิต การบรรจุใบชาแห้ง ชาผง หรือเครื่องดื่มชนิดผงอื่นๆ ยกเว้นการผลิตเพื่อการบริโภคในครัวเรือน(๒๒) การผลิตไอศกรีมยกเว้นการผลิตเพื่อการบริโภคในครัวเรือน(๒๓) การผลิตบะหมี่ มักกะโรนี หรือผลิตภัณฑ์อื่น ๆที่ใกล้เคียง(๒๔) การประกอบกิจการห้องเย็น การแช่แข็ง(๒๕) การผลิตน้ำแข็ง ยกเว้นการผลิตเพื่อใช้ในการประกอบการจำหน่ายอาหารและเพื่อการบริโภคในครัวเรือน(๒๖) การเก็บการถนอมอาหารด้วยเครื่องจักรที่มีกำลังตั้งแต่ ๕ แรงม้าขึ้นไป๕.๔ กิจการเกี่ยวกับยา เวชภัณฑ์อุปกรณ์การแพทย์ เครื่องสำอาง ผลิตภัณฑ์ชำระล้าง(๑) การผลิต การโม่ การบด การผสม การบรรจุยาด้วยเครื่องจักร(๒) การบรรจุ การผลิตยาสีฟัน แชมพู ผ้าเย็น กระดาษเย็นเครื่องสำอางต่าง ๆ(๓) การผลิตสำลี ผลิตภัณฑ์จากสำลี(๔) การผลิตผ้าพันแผล ผ้าปิดแผล ผ้าอนามัยผ้าอ้อมสำเร็จรูป(๕) การผลิตสบู่ ผงซักฟอก ผลิตภัณฑ์ชำระล้างต่าง ๆ๕.๕ กิจการเกี่ยวกับการเกษตร(๑) การอัด การสกัดเอาน้ำมันจากพืช(๒) การล้าง การอบ การรม การสะสมยางดิบ(๓) การผลิตแป้งมันสำปะหลัง แป้งสาคูหรือแป้งอื่น ๆในทำนองเดียวกันด้วยเครื่องจักร(๔) การสีข้าวด้วยเครื่องจักร(๕) การผลิตยาสูบ(๖) การขัด การกะเทาะ การบดเมล็ดพืชการนวดข้าวด้วยเครื่องจักร(๗) การผลิต การสะสมปุ๋ย(๘)การผลิตใยมะพร้าวหรือวัตถุที่คล้ายคลึงด้วยเครื่องจักร(๙) การตาก การสะสมหรือการขนถ่ายมันสำปะหลัง๕.๖ กิจการเกี่ยวกับโลหะหรือแร่(๑) การผลิตโลหะหรือภาชนะเครื่องมือ เครื่องจักรอุปกรณ์หรือเครื่องใช้ต่าง ๆ(๒) การหลอม การล่อ การถลุง แร่หรือโลหะทุกชนิดยกเว้นกิจการใน ๕.๖ (๑)(๓) การกลึง การเจาะ การเชื่อม การตี การตัด การประสานการรีด การอัดโลหะด้วยเครื่องจักรหรือก๊าซหรือไฟฟ้า ยกเว้นกิจการใน ๕.๖ (๑)(๔) การเคลือบ การชุบโลหะ ด้วยตะกั่ว สังกะสี ดีบุกโครเมียม นิกเกิล หรือโลหะอื่น ๆ ยกเว้นกิจการใน ๕.๖ (๑)(๕) การขัด การล้างโลหะด้วยเครื่องจักร สารเคมีหรือวิธีอื่นใด ยกเว้นกิจการใน ๕.๖ (๑)(๖) การทำเหมืองแร่ การสะสม การแยกการคัดเลือกหรือการล้างแร่๕.๗ กิจการเกี่ยวกับยานยนต์ เครื่องจักรกลหรือเครื่องกล(๑) การต่อ การประกอบ การเคาะการปะผุ การพ่นสี การพ่นสารกันสนิมยานยนต์(๒) การตั้งศูนย์ถ่วงล้อ การซ่อม การปรับแต่งระบบปรับอากาศหรืออุปกรณ์ ที่เป็นส่วนประกอบของยานยนต์ เครื่องจักร หรือเครื่องกล(๓) การประกอบกิจการเกี่ยวกับยานยนต์เครื่องจักรหรือเครื่องกลซึ่งมีไว้บริการ หรือจำหน่ายและในการประกอบธุรกิจนั้นมีการซ่อมหรือการปรับปรุงยานยนต์ เครื่องจักร หรือเครื่องกลดังกล่าวด้วย(๔) การล้าง การอัดฉีดยานยนต์(๕) การผลิต การซ่อม การอัดแบตเตอรี่(๖) การปะ การเชื่อมยาง(๗) การอัดผ้าเบรก ผ้าคลัตช์๕.๘ กิจการเกี่ยวกับป่าไม้(๑) การผลิตไม้ขีด(๒) การเลื่อย การซอย การขัด การไส การเจาะ การขุดร่องการทำคิ้ว หรือการตัดไม้ด้วยเครื่องจักร(๓) การประดิษฐ์ไม้ หวาย เป็นสิ่งของด้วยเครื่องจักรหรือการพ่น การทา เคลือบเงาสีหรือการแต่งสำเร็จผลิตภัณฑ์จากไม้หรือหวาย(๔) การอบไม้(๕) การผลิตธูปด้วยเครื่องจักร(๖) การประดิษฐ์ สิ่งของเครื่องใช้เครื่องเขียนด้วยกระดาษ(๗) การผลิตกระดาษต่าง ๆ(๘) การเผาถ่าน หรือการสะสมถ่าน๕.๙ กิจการเกี่ยวกับการบริการ(๑) กิจการสปาเพื่อสุขภาพเว้นแต่เป็นกิจการให้บริการในสถานพยาบาล ตามกฎหมายว่าด้วยสถานพยาบาล(๒) การประกอบกิจการอาบ อบ นวด ยกเว้นกิจการใน ๕.๙ (๑)หรือในสถานพยาบาล ตามกฎหมายว่าด้วยสถานพยาบาล(๓) การประกอบกิจการสถานที่อาบน้ำ อบไอน้ำ อบสมุนไพรยกเว้นกิจการ ใน ๕.๙ (๑) หรือในสถานพยานตามกฎหมายว่าด้วยสถานพยาบาล(๔) การประกอบกิจการโรงแรมหรือกิจการอื่นในทำนองเดียว(๕) การประกอบกิจการหอพัก อาคารชุดให้เช่า ห้องเช่าห้องแบ่งเช่าหรือกิจการอื่นในทำนองเดียวกัน(๖) การประกอบกิจการโรงมหรสพ(๗) การจัดให้มีการแสดงดนตรี เต้นรำ รำวง รองเง็งดิสโกเทก คาราโอเกะ หรือการแสดงอื่น ๆ ในทำนองเดียวกัน(๘) การประกอบกิจการสระว่ายน้ำหรือกิจการอื่นในทำนองเดียวกันยกเว้นกิจการ ใน ๕.๙ (๑)(๙) การจัดให้มีการเล่นสเกตโดยมีแสงหรือแสงประกอบหรือการเล่นอื่นในทำนองเดียวกัน(๑๐) การประกอบกิจการเสริมสวยหรือแต่งผมเว้นแต่กิจการที่อยู่ในบังคับตามกฎหมาย ว่าด้วยการประกอบวิชาเวชกรรม(๑๑) การประกอบกิจการควบคุมน้ำหนัก โดยวิธีการควบคุมทางโภชนาการให้อาหารที่มีวัตถุประสงค์พิเศษการบริหารร่างกายหรือโดยวิธีอื่นใด ยกเว้นกิจการใน ๕.๙ (๑)หรือในสถานพยาบาลตามกฎหมายว่าด้วยสถานพยาบาล(๑๒) การประกอบกิจการสวนสนุก ตู้เกม(๑๓) การประกอบกิจการสนามกอล์ฟหรือฝึกซ้อมกอล์ฟ(๑๔) การประกอบกิจการห้องปฏิบัติทางการแพทย์การสาธารณสุข วิทยาศาสตร์ และสิ่งแวดล้อม(๑๕) การสักผิว การเจาะหูหรือเจาะอวัยวะอื่น๕.๑๐ กิจการเกี่ยวกับสิ่งทอ(๑) การปั้นด้าย การกรอด้าย การทอผ้าด้วยเครื่องจักรหรือการทอผ้าด้วยกี่กระตุก ตั้งแต่ ๕ กี่ขึ้นไป(๒) การสะสมปอ ป่าน ฝ้ายหรือนุ่น(๓) การปั่นฝ้ายหรือนุ่นด้วยเครื่องจักร(๔) การทอเสื่อ กระสอบ พรม ทอสิ่งทออื่น ๆด้วยเครื่องจักร(๕) การเย็บผ้าด้วยเครื่องจักรตั้งแต่ ๕ เครื่องขึ้นไป(๖) การพิมพ์ผ้า หรือการพิมพ์บนสิ่งทออื่น ๆ(๗) การซัก การอบ การรีด การอัดกลีบผ้าด้วยเครื่องจักร(๘) การย้อม การกัดสีผ้าหรือสิ่งทออื่น ๆ๕.๑๑ กิจการเกี่ยวกับหิน ดิน ทราย ซีเมนต์ หรือวัตถุที่คล้ายคลึง(๑) การผลิตภาชนะดินเผาหรือผลิตภัณฑ์ดินเผา(๒) การระเบิด การโม่ การป่นหินด้วยเครื่องจักร(๓) การผลิตเครื่องใช้ด้วยซีเมนต์หรือวัตถุที่คล้ายคลึง(๔) การสะสม การผสมซีเมนต์ หิน ทรายหรือวัตถุที่คล้ายคลึง(๕) การเจียระไนเพชร พลอย หินกระจกหรือวัตถุที่คล้ายคลึง(๖) การเลื่อย การตัดหรือการประดิษฐ์หินเป็นสิ่งของต่าง ๆ(๗) การผลิตชอล์ก ปูนปลาสเตอร์ ปูนขาว ดินสอพองหรือการเผาหินปูน(๘) การผลิตภัณฑ์ต่าง ๆที่มีแร่ใยหินเป็นส่วนประกอบหรือผสม เช่น ผ้าเบรก ผ้าคลัตช์ กระเบื้อง(๙) การผลิตกระจกหรือผลิตภัณฑ์แก้ว(๑๐) การผลิตกระดาษทราย(๑๑) การผลิตใยแก้วหรือผลิตภัณฑ์จากใยแก้ว๕.๑๒ กิจการเกี่ยวกับปิโตรเลียม ถ่านหิน สารเคมี(๑) การผลิต การบรรจุ การสะสม การขนส่ง กรด ด่างสารออกซิไดซ์ หรือสารตัวทำลาย(๒) การผลิต การบรรจุ การสะสม การขนส่งก๊าซ(๓) การผลิต การกลั่น การสะสมการขนส่งน้ำมันปิโตรเลียม หรือผลิตภัณฑ์ปิโตรเลียมต่าง ๆ(๔) การผลิต การสะสม การขนส่งถ่านหิน ถ่านโค้ก(๕) การพ่น ยกเว้นกิจการใน ๕.๗ (๑)(๖) การประดิษฐ์สิ่งของเครื่องใช้ด้วยยางยางเทียม พลาสติก เซลลูลอยด์ เบเกอร์ไลท์หรือวัตถุคล้ายคลึง(๗) การโม่ การบดชัน(๘) การผลิตสี หรือน้ำมันผสมสี(๙) การผลิต การล้างฟิล์มรูปถ่ายหรือฟิล์มภาพยนตร์(๑๐) การเคลือบ การชุบ วัตถุด้วยพลาสติก เซลลูลอยด์เบเกอร์ไลท์ หรือวัตถุที่คล้ายคลึง(๑๑) การผลิต การชุบ วัตถุด้วยพลาสติก เซลลูลอยด์เบเกอร์ไลท์ หรือวัตถุ ที่คล้ายคลึง(๑๒) การผลิต การบรรจุสารเคมีดับเพลิง(๑๓) การผลิตน้ำแข็งแห้ง(๑๔) การผลิต การสะสม การขนส่งดอกไม้เพลิงหรือสารเคมีอันเป็นส่วนประกอบในการผลิตดอกไม้เพลิง(๑๕) การผลิตเชลแล็กหรือสารเคมีเคลือบเงา(๑๖) การผลิต การบรรจุการสะสม การขนส่งการจำกัดศัตรูพืชหรือพาหะนำโรค(๑๗) การผลิต การบรรจุ การสะสมกาว๕.๑๓ กิจการอื่น ๆ(๑) การพิมพ์หนังสือหรือสิ่งพิมพ์อื่นที่มีลักษณะเดียวกันด้วยเครื่องจักร(๒) การผลิตการซ่อมเครื่องอิเล็กทรอนิกส์ เครื่องไฟฟ้า อุปกรณ์อิเล็กทรอนิกส์อุปกรณ์ไฟฟ้า(๓) การผลิตเทียน เทียนไข หรือวัตถุที่คล้ายคลึง(๔) การพิมพ์แบบ พิมพ์เขียว หรือการถ่ายเอกสาร(๕) การสะสมวัตถุหรือสิ่งของที่ชำรุดใช้แล้วหรือเหลือใช้(๖) การประกอบกิจการโกดังสินค้า(๗) การล้างขวด ภาชนะหรือบรรจุภัณฑ์ที่ใช้แล้ว(๘) การพิมพ์สีลงบนวัตถุที่ไม่ใช่สิ่งทอ(๙) การก่อสร้าง(๑๐) กิจการท่าเทียบเรือประมงสะพานปลา แพปลา แพหอยและแพอื่น ๆข้อ ๖ สถานประกอบกิจการที่ต้องมีการควบคุมตามข้อบัญญัตินี้ที่ตั้งอยู่ในเขตที่กฎหมายว่าด้วยการผังเมืองหรือกฎหมายว่าด้วยการควบคุมอาคารมีผลใช้บังคับ หรือสถานประกอบกิจการใดที่เข้าข่ายเป็นโรงงานหรือมีการประกอบกิจการเกี่ยวกับวัตถุอันตรายจะต้องปฏิบัติตามกฎหมายว่าด้วยการนั้นและกฎหมายอื่นที่เกี่ยวข้องด้วยแล้วแต่กรณีข้อ ๗ สถานประกอบกิจการต้องตั้งอยู่ห่างจากชุมชนวัด ศาสนสถาน โบราณสถาน โรงเรียน สถาบันการศึกษา โรงพยาบาล หรือสถานที่อื่น ๆ ตามกฎหมายว่าด้วยโรงงานและกฎหมายอื่นที่เกี่ยวข้องทั้งนี้ในกรณีที่สถานประกอบกิจการที่ไม่เข้าข่ายเป็นโรงงาน สถานประกอบกิจการนั้นจะต้องตั้งอยู่ห่างจาก ชุมชน วัด ศาสนสถาน โบราณสถาน โรงเรียน สถาบันการศึกษาโรงพยาบาล หรือสถานที่อื่น ๆ ไม่น้อยกว่า ๕๐ เมตร ทั้งนี้เพื่อป้องกันอันตรายต่อสุขภาพอนามัยหรือการก่อเหตุรำคาญ ของประชาชนข้อ ๘ สถานประกอบกิจการที่มีอาคารต้องปฏิบัติตามหลักเกณฑ์ดังต่อไปนี้(๑) ต้องเป็นอาคารที่มีความมั่นคง แข็งแรง เหมาะสมที่จะประกอบกิจการที่ขออนุญาตได้ตามกฎหมายว่าด้วยการควบคุมอาคารและกฎหมายอื่นที่เกี่ยวข้องบันไดหนีไฟหรือทางออกฉุกเฉินมีลักษณะเป็นไปตามกฎหมายว่าด้วยการควบคุมอาคารและกฎหมายอื่นที่เกี่ยวข้อง ทั้งนี้ต้องไม่มีสิ่งกีดขวาง มีแสงสว่างเพียงพอ และมีป้ายหรือเครื่องหมาย แสดงชัดเจนโดยทางออกฉุกเฉินต้องมีไฟส่องสว่างฉุกเฉินเมื่อระบบไฟฟ้าปกติขัดข้อง(๒)ต้องจัดให้มีระบบการจัดแสงสว่างและการระบายอากาศให้เป็นไปตามกฎหมายว่าด้วยการควบคุมอาคารและกฎหมายอื่นที่เกี่ยวข้อง(๓) ต้องมีห้องน้ำและห้องส้วมตามแบบและจำนวนที่กำหนดในกฎหมายว่าด้วยการควบคุมอาคารและกฎหมายอื่นที่เกี่ยวข้องและมีการดูแลรักษาความสะอาดให้อยู่ในสภาพที่ถูกสุขลักษณะเป็นประจำทุกวันข้อ ๙ สถานประกอบกิจการที่คนงานอาจเปรอะเปื้อนจากสารเคมีวัตถุอันตรายหรือสิ่งอื่นใด อันอาจเป็นอันตรายต่อสุขภาพต้องจัดให้มีที่อาบน้ำฉุกเฉินที่ล้างตาฉุกเฉิน ตามความจำเป็นและเหมาะสมกับคุณสมบัติของวัตถุอันตรายและขนาดของการประกอบกิจการตามที่กำหนดไว้ในกฎหมายว่าด้วยวัตถุอันตรายและกฎหมายอื่นที่เกี่ยวข้องข้อ ๑๐ สถานประกอบกิจการต้องมีการเก็บรวบรวม หรือกำจัดมูลฝอยที่ถูกสุขลักษณะดังนี้(๑)มีภาชนะบรรจุหรือภาชนะรองรับที่เหมาะสมและเพียงพอกับปริมาณและประเภทมูลฝอยรวมทั้งมีการทำความสะอาดภาชนะบรรจุหรือภาชนะรองรับและบริเวณที่เก็บภาชนะนั้นอยู่เสมอ(๒) ในกรณีที่มีการกำจัดเองต้องได้รับความเห็นชอบจากเจ้าพนักงานท้องถิ่นและต้องดำเนินการให้ถูกต้องตามข้อบัญญัติว่าด้วยการกำจัดสิ่งปฏิกูลหรือมูลฝอย(๓) กรณีที่มีมูลฝอยที่ปนเปื้อนสารพิษหรือวัตถุอันตรายหรือสิ่งอื่นใดที่อาจเป็นอันตรายต่อสุขภาพหรือมีผลกระทบต่อสิ่งแวดล้อมจะต้องดำเนินการตามกฎหมายที่เกี่ยวข้องข้อ ๑๑ สถานประกอบกิจการต้องมีการป้องกันและกำจัดแมลงและสัตว์ที่เป็นพาหะของโรคติดต่อให้ถูกต้องตามหลักวิชาการสุขาภิบาลสิ่งแวดล้อมข้อ ๑๒ สถานประกอบกิจการที่มีโรงอาหารหรือห้องครัวที่จัดไว้สำหรับการประกอบอาหารการปรุงอาหารการสะสมอาหารสำหรับคนงานต้องมีการดำเนินการให้ถูกต้องตามข้อบัญญัติว่าด้วยสถานจำหน่ายอาหารหรือสถานที่สะสมอาหารข้อ ๑๓ สถานประกอบกิจการต้องจัดวางสิ่งของให้เป็นระเบียบเรียบร้อยปลอดภัย เป็นสัดส่วน และต้องรักษาความสะอาดอยู่เสมอข้อ ๑๔ สถานประกอบกิจการต้องมีมาตรการความปลอดภัยในการทำงานและปฏิบัติให้เป็นไปตามกฎหมายว่าด้วยการคุ้มครองแรงงานและกฎหมายอื่นที่เกี่ยวข้องข้อ ๑๕ สถานประกอบกิจการต้องจัดให้มีการป้องกันเพื่อความปลอดภัยดังนี้(๑) มีระบบสัญญาณเตือนเพลิงไหม้และเครื่องดับเพลิงตามกฎหมายว่าด้วยการควบคุมอาคาร และกฎหมายที่เกี่ยวข้อง ทั้งนี้จะต้องมีการบันทึกการบำรุงรักษาเครื่องดับเพลิงอย่างน้อยหกเดือนต่อครั้งและมีการฝึกอบรมการดับเพลิงเบื้องต้นจากหน่วยงานที่ทางราชการกำหนดหรือยอมรับให้แก่คนงานไม่น้อยกว่าร้อยละสี่สิบของจำนวนคนงานในสถานประกอบกิจการนั้น(๒)กรณีที่มีวัตถุอันตรายต้องมีสถานที่ที่ปลอดภัยสำหรับเก็บรักษาวัตถุอันตรายหรือสิ่งของที่อาจก่อให้เกิดอันตรายหรืออัคคีภัยได้ง่ายไว้โดยเฉพาะตามกฎหมายว่าด้วยวัตถุอันตราย และกฎหมายอื่นที่เกี่ยวข้องข้อ ๑๖ สถานประกอบกิจการใดที่การประกอบกิจการอาจก่อให้เกิดมลพิษทางเสียงหรือความสั่นสะเทือนมลพิษทางอากาศ มลพิษทางน้ำ ของเสียอันตราย หรือมีการใช้สารเคมีหรือวัตถุอันตรายจะต้องดำเนินการควบคุมและป้องกันมิให้เกิดผลกระทบจนเป็นเหตุรำคาญหรือเป็นอันตรายต่อสุขภาพของคนงานและผู้อยู่อาศัยบริเวณใกล้เคียงข้อ ๑๗ เมื่อพ้นกำหนดเก้าสิบวันนับแต่วันที่ข้อบัญญัตินี้มีผลใช้บังคับห้ามมิให้ผู้ใดดำเนินกิจการตามที่ต้องมีการควบคุมตามข้อ ๕ ในลักษณะที่เป็นการค้าเว้นแต่จะได้รับใบอนุญาตจากเจ้าพนักงานท้องถิ่นในการออกใบอนุญาตเจ้าพนักงานท้องถิ่นอาจกำหนดเงื่อนไขโดยเฉพาะให้ผู้รับใบอนุญาตปฏิบัติเพื่อป้องกันอันตรายต่อสุขภาพของสาธารณชนเพิ่มเติมจากที่กำหนดไว้โดยทั่วไปในข้อบัญญัตินี้ก็ได้ใบอนุญาตให้ใช้ได้สำหรับกิจการประเภทเดียวและสำหรับสถานที่แห่งเดียวข้อ ๑๘ ผู้ใดประสงค์จะประกอบกิจการตามที่ต้องมีการควบคุมตามข้อ๕ ในลักษณะที่เป็นการค้าจะต้องยื่นคำขอรับใบอนุญาตตามแบบที่กำหนดไว้ท้ายข้อบัญญัตินี้พร้อมกับเอกสารและหลักฐาน ดังต่อไปนี้(๑) สำเนาบัตรประจำตัวประชาชน/ข้าราชการ/พนักงานรัฐวิสาหกิจ(๒) สำเนาใบอนุญาตตามกฎหมายที่เกี่ยวข้อง(๓) อื่น ๆตามที่องค์การบริหารส่วนตำบลท่าฉางประกาศกำหนดข้อ ๑๙ ผู้ขอรับใบอนุญาตจะต้องปฏิบัติตามหลักเกณฑ์วิธีการและเงื่อนไข ดังต่อไปนี้(๑) สำเนาบัตรประจำตัวประชาชน/ข้าราชการ/พนักงานรัฐวิสาหกิจของผู้ขอรับใบอนุญาต(๒)สำเนาบัตรประจำตัวประชาชน/ข้าราชการ/พนักงานรัฐวิสาหกิจของผู้จัดการ(๓) สำเนาใบอนุญาตตามกฎหมายที่เกี่ยวข้อง(๔) สำเนาทะเบียนบ้านของบ้านที่ใช้ประกอบกิจการ(๕) แผนที่สังเขปแสดงสถานที่ตั้งสถานประกอบการ/แผนที่แสดงพื้นที่ประกอบการและที่ตั้งของเครื่องจักร (ถ้ามี)(๖) อื่น ๆตามที่องค์การบริหารส่วนตำบลท่าฉางประกาศกำหนดข้อ ๒๐ ผู้ได้รับการอนุญาตต้องมารับใบอนุญาตภายในสิบห้าวันนับแต่วันที่ได้รับหนังสือแจ้งการอนุญาตจากเจ้าพนักงานท้องถิ่นหากไม่มารับภายในกำหนดเวลาดังกล่าวโดยไม่มีเหตุอันสมควร ให้ถือว่าสละสิทธิ์ข้อ ๒๑ เมื่อได้รับคำขอรับใบอนุญาตหรือคำขอต่ออายุใบอนุญาตให้เจ้าพนักงานท้องถิ่นตรวจความถูกต้องและความสมบูรณ์ของคำขอถ้าปรากฏว่าคำขอดังกล่าวไม่ถูกต้องหรือไม่สมบูรณ์ตามหลักเกณฑ์ วิธีการหรือเงื่อนไขที่กำหนดไว้ในข้อบัญญัตินี้ให้เจ้าพนักงานท้องถิ่นรวบรวมความไม่ถูกต้องหรือความไม่สมบูรณ์นั้นทั้งหมดและแจ้งให้ผู้ขออนุญาตแก้ไขให้ถูกต้องและสมบูรณ์ในคราวเดียวกันและในกรณีจำเป็นที่จะต้องส่งคืนคำขอแก่ผู้ขออนุญาตก็ให้ส่งคืนคำขอพร้อมทั้งแจ้งความไม่ถูกต้องหรือความไม่สมบูรณ์ให้ทราบภายในสิบห้าวันนับแต่วันได้รับคำขอเจ้าพนักงานท้องถิ่นต้องออกใบอนุญาตหรือมีหนังสือแจ้งคำสั่งไม่อนุญาตพร้อมด้วยเหตุผลให้ผู้ขออนุญาตทราบภายในสามสิบวันนับแต่วันได้รับคำขอซึ่งมีรายละเอียดถูกต้องหรือครบถ้วนตามที่กำหนดในข้อบัญญัตินี้ในกรณีที่มีเหตุจำเป็นที่เจ้าพนักงานท้องถิ่นไม่อาจออกใบอนุญาตหรือยังไม่อาจมีคำสั่งไม่อนุญาตได้ภายในกำหนดเวลาตามวรรคสองให้ขยายเวลาออกไปได้อีกไม่เกินสองครั้ง ครั้งละไม่เกินสิบห้าวันแต่ต้องมีหนังสือแจ้งการขยายเวลาและเหตุจำเป็นแต่ละครั้งให้ผู้ขออนุญาตทราบก่อนสิ้นกำหนดเวลาตามวรรคสองหรือตามที่ได้ขยายเวลาไว้แล้วนั้นแล้วแต่กรณีข้อ ๒๒ ใบอนุญาตให้มีอายุหนึ่งปีนับแต่วันที่ออกใบอนุญาตและให้ใช้ได้เพียงในเขตอำนาจขององค์การบริหารส่วนตำบลท่าฉางเท่านั้นการขอต่ออายุใบอนุญาตจะต้องยื่นคำขอก่อนใบอนุญาตสิ้นอายุเมื่อได้ยื่นคำขอพร้อมกับเสียค่าธรรมเนียมแล้วให้ประกอบกิจการต่อไปได้จนกว่าเจ้าพนักงานท้องถิ่นจะสั่งไม่ต่ออายุใบอนุญาตการขอต่ออายุใบอนุญาตและการอนุญาตให้ต่ออายุใบอนุญาตให้เป็นไปตามหลักเกณฑ์วิธีการ และเงื่อนไขที่กำหนดไว้ตามข้อ ๑๘ และข้อ ๑๙ ด้วยข้อ ๒๓ ผู้ได้รับใบอนุญาตต้องเสียค่าธรรมเนียมการออกใบอนุญาตตามอัตราที่กำหนดไว้ท้ายข้อบัญญัตินี้ในวันที่มารับใบอนุญาตสำหรับกรณีที่เป็นการขอรับใบอนุญาตครั้งแรกหรือก่อนใบอนุญาตสิ้นอายุสำหรับกรณีที่เป็นการขอต่ออายุใบอนุญาต ตลอดเวลาที่ยังดำเนินกิจการนั้นถ้ามิได้เสียค่าธรรมเนียมภายในเวลาที่กำหนด ให้ชำระค่าปรับเพิ่มขึ้นอีกร้อยละยี่สิบของจำนวนค่าธรรมเนียมที่ค้างชำระเว้นแต่ผู้ได้รับใบอนุญาตจะได้บอกเลิกการดำเนินกิจการนั้นก่อนถึงกำหนดการเสียค่าธรรมเนียมครั้งต่อไปในกรณีที่ผู้มีหน้าที่ต้องเสียค่าธรรมเนียมตามวรรคหนึ่งค้างชำระค่าธรรมเนียมติดต่อกันเกินกว่าสองครั้งให้เจ้าพนักงานท้องถิ่นมีอำนาจสั่งให้ผู้นั้นหยุดการดำเนินกิจการไว้จนกว่าจะได้เสียค่าธรรมเนียมและค่าปรับจนครบจำนวนข้อ ๒๔ บรรดาค่าธรรมเนียมและค่าปรับตามข้อบัญญัตินี้ให้เป็นรายได้ขององค์การบริหารส่วนตำบลท่าฉางข้อ ๒๕ ผู้ได้รับใบอนุญาตต้องแสดงใบอนุญาตไว้โดยเปิดเผยและเห็นได้ง่ายณ สถานที่ประกอบกิจการตลอดเวลาที่ประกอบกิจการข้อ ๒๖ ในกรณีที่ใบอนุญาตสูญหาย ถูกทำลายหรือชำรุดในสาระที่สำคัญ ให้ผู้ได้รับใบอนุญาตยื่นคำขอรับใบแทนใบอนุญาตภายในสิบห้าวันนับแต่วันที่ได้ทราบถึงการสูญหายถูกทำลาย หรือชำรุด ตามแบบที่กำหนดไว้ท้ายข้อบัญญัตินี้การขอรับใบแทนใบอนุญาตและการออกใบแทนใบอนุญาตให้เป็นไปตามหลักเกณฑ์วิธีการ และเงื่อนไข ดังต่อไปนี้(๑)ในกรณีใบอนุญาตสูญหายให้ผู้ยื่นคำขอรับใบแทนใบอนุญาตนำสำเนาบันทึกการแจ้งความต่อพนักงานเจ้าหน้าที่แห่งท้องที่ที่ใบอนุญาตสูญหายมาแสดงต่อเจ้าพนักงานท้องถิ่นประกอบด้วย(๒) ในกรณีใบอนุญาตถูกทำลาย หรือชำรุดในสาระที่สำคัญให้ผู้ยื่นคำขอรับใบแทนใบอนุญาตนำใบอนุญาตเดิมเท่าที่เหลืออยู่มาแสดงต่อเจ้าพนักงานท้องถิ่นประกอบด้วยข้อ ๒๗ ในกรณีที่ปรากฏว่าผู้รับใบอนุญาตไม่ปฏิบัติหรือปฏิบัติไม่ถูกต้องตามบทแห่งพระราชบัญญัติการสาธารณสุข พ.ศ. ๒๕๓๕กฎกระทรวงที่ออกตามพระราชบัญญัติการสาธารณสุข พ.ศ. ๒๕๓๕ หรือข้อบัญญัตินี้หรือเงื่อนไขที่ระบุไว้ในใบอนุญาตในเรื่องที่กำหนดไว้เกี่ยวกับการประกอบกิจการตามที่ได้รับใบอนุญาตตามข้อบัญญัตินี้เจ้าพนักงานท้องถิ่นมีอำนาจสั่งพักใช้ใบอนุญาตได้ภายในเวลาที่เห็นสมควรแต่ต้องไม่เกินสิบห้าวันข้อ ๒๘ เจ้าพนักงานท้องถิ่นมีอำนาจออกคำสั่งเพิกถอนใบอนุญาตเมื่อปรากฏว่าผู้รับใบอนุญาต(๑)ถูกสั่งพักใช้ใบอนุญาตตั้งแต่สองครั้งขึ้นไปและมีเหตุที่จะต้องถูกสั่งพักใช้ใบอนุญาตอีก(๒) ต้องคำพิพากษาถึงที่สุดว่าได้กระทำความผิดตามพระราชบัญญัติการสาธารณสุข พ.ศ. ๒๕๓๕(๓)ไม่ปฏิบัติหรือปฏิบัติไม่ถูกต้องตามบทแห่งพระราชบัญญัติการสาธารณสุข พ.ศ. ๒๕๓๕กฎกระทรวงที่ออกตามพระราชบัญญัติการสาธารณสุข พ.ศ. ๒๕๓๕ หรือข้อบัญญัตินี้หรือเงื่อนไขที่ระบุไว้ในใบอนุญาตในเรื่องที่กำหนดไว้เกี่ยวกับการประกอบกิจการตามที่ได้รับใบอนุญาตตามข้อบัญญัตินี้และการไม่ปฏิบัติหรือปฏิบัติไม่ถูกต้องนั้นก่อให้เกิดอันตรายอย่างร้ายแรงต่อสุขภาพของประชาชน หรือมีผลกระทบต่อสภาวะความเป็นอยู่ที่เหมาะสมกับการดำรงชีพของประชาชนข้อ ๒๙ คำสั่งพักใช้ใบอนุญาตและคำสั่งเพิกถอนใบอนุญาตให้ทำเป็นหนังสือแจ้งให้ผู้รับใบอนุญาตทราบ ในกรณีที่ไม่พบผู้รับใบอนุญาตหรือผู้รับใบอนุญาตไม่ยอมรับคำสั่งดังกล่าว ให้ส่งคำสั่งโดยทางไปรษณีย์ตอบรับหรือให้ปิดคำสั่งนั้นไว้ในที่เปิดเผยเห็นได้ง่าย ณ ภูมิลำเนาหรือสำนักทำการงานของผู้รับใบอนุญาตและให้ถือว่าผู้รับใบอนุญาตนั้นได้รับทราบคำสั่งแล้วตั้งแต่เวลาที่คำสั่งไปถึงหรือวันปิดคำสั่ง แล้วแต่กรณีข้อ ๓๐ ผู้ถูกสั่งเพิกถอนใบอนุญาตจะขอรับใบอนุญาตสำหรับการประกอบกิจการที่ถูกเพิกถอนใบอนุญาตอีกไม่ได้จนกว่าจะพ้นกำหนดหนึ่งปีนับแต่วันที่ถูกสั่งเพิกถอนใบอนุญาตข้อ ๓๑ ผู้ใดฝ่าฝืนหรือไม่ปฏิบัติตามข้อบัญญัตินี้ต้องระวางโทษตามที่กำหนดไว้ในบทกำหนดโทษแห่งพระราชบัญญัติการสาธารณสุขพ.ศ. ๒๕๓๕ข้อ ๓๒ ให้นายกองค์การบริหารส่วนตำบลท่าฉางเป็นผู้รักษาการให้เป็นไปตามข้อบัญญัตินี้ และให้มีอำนาจออกระเบียบ ประกาศหรือคำสั่ง เพื่อปฏิบัติการให้เป็นไปตามข้อบัญญัตินี้ประกาศ ณ วันที่ ๒๐ ธันวาคม พ.ศ. ๒๕๕๙สุโข แก้วบัวทองนายกองค์การบริหารส่วนตำบลท่าฉางเอกสารแนบท้าย๑. บัญชีอัตราค่าธรรมเนียมท้ายข้อบัญญัติองค์การบริหารส่วนตำบลท่าฉางเรื่อง กิจการที่เป็นอันตรายต่อสุขภาพ พ.ศ. ๒๕๕๙(ดูข้อมูลจากภาพกฎหมาย)พัชรภรณ์/จัดทำ๑๙พฤศจิกายน ๒๕๖๑[๑] ราชกิจจานุเบกษา เล่ม ๑๓๕/ตอนพิเศษ๑๕๖ ง/หน้า ๕๓/๔ กรกฎาคม ๒๕๖๑